पीआर श्रीजेश

परट्टू रवींद्रन श्रीजेश (जन्म 8 मई 1988) एक भारतीय फील्ड हॉकी कोच और पूर्व खिलाड़ी हैं। वे भारतीय पुरुष राष्ट्रीय टीम के कप्तान और प्रमुख गोलकीपर रहे हैं। 2024 से, वे भारत की अंडर-21 पुरुष टीम के मुख्य कोच हैं और हॉकी इंडिया लीग में दिल्ली एसजी पाइपर्स के कोच भी हैं। उन्हें फील्ड हॉकी के इतिहास के महानतम गोलकीपरों में से एक माना जाता है।Team GB’s hockey hurt goes on after painful Olympic defeat by 10-man India - The Guardian, 4 August 2024

 प्रारंभिक जीवन 
श्रीजेश का जन्म 8 मई 1988 को किझक्कंबलम, कोच्चि, केरल में पी. वी. रवीन्द्रन और उषा के घर हुआ था। उन्होंने सेंट एंटनी लोअर प्राइमरी स्कूल और सेंट जोसेफ हाई स्कूल में पढ़ाई की। 12 वर्ष की आयु में उन्होंने जी. वी. राजा स्पोर्ट्स स्कूल, तिरुवनन्तपुरम में दाखिला लिया, जहां उनके कोच ने उन्हें गोलकीपिंग के लिए प्रेरित किया।

 करियर 
 अंतरराष्ट्रीय करियर 
उन्होंने 2004 में ऑस्ट्रेलिया के खिलाफ जूनियर टीम में पदार्पण किया और 2006 में सीनियर टीम से शुरुआत की। 2014 एशियाई खेलों में पाकिस्तान के खिलाफ पेनल्टी बचाकर भारत को स्वर्ण दिलाने में अहम भूमिका निभाई। 2020 और 2024 ओलंपिक में उन्होंने भारत को कांस्य पदक दिलाया। 

2024 ओलंपिक के बाद उन्होंने अंतरराष्ट्रीय हॉकी से संन्यास ले लिया और कोचिंग में सक्रिय हो गए। 

 क्लब करियर 
हॉकी इंडिया लीग में उन्होंने मुंबई मैजिशियन्स और उत्तर प्रदेश विज़ार्ड्स के लिए खेला। उन्हें "वर्ल्ड एथलीट ऑफ द ईयर" का सम्मान भी मिला। 

 व्यक्तिगत जीवन 
श्रीजेश ने पूर्व लॉन्ग जंप खिलाड़ी और आयुर्वेदिक डॉक्टर अनीष्या से विवाह किया । उनके दो बच्चे हैं - बेटी अनुस्री और बेटा श्रीअंश। वे केरल सरकार के उच्च शिक्षा विभाग में संयुक्त निदेशक के रूप में कार्यरत हैं।

 पुरस्कार 
 पद्म श्री - 2017 
 खेल रत्न पुरस्कार - 2021  
 पद्म भूषण - 2025 
 एफआईएच सर्वश्रेष्ठ गोलकीपर पुरस्कार - 2020, 2022, 2024 
 वर्ल्ड गेम्स "एथलीट ऑफ द ईयर" - 2022 

 बाहरी कड़ियाँ 
 हॉकी इंडिया पर प्रोफाइल 
 वर्ल्ड गेम्स पर पुरस्कार प्रोफाइल

 संदर्भ 

श्रेणी:1988 में जन्मे लोग
श्रेणी:जीवित लोग
श्रेणी:भारतीय पुरुष हॉकी खिलाड़ी
श्रेणी:गोलकीपर (हॉकी)
श्रेणी:भारतीय हॉकी कोच
श्रेणी:ओलंपिक कांस्य पदक विजेता भारतीय खिलाड़ी
श्रेणी:2020 ग्रीष्मकालीन ओलंपिक में पदक विजेता
श्रेणी:2024 ग्रीष्मकालीन ओलंपिक में पदक विजेता
श्रेणी:एशियाई खेलों के स्वर्ण पदक विजेता
श्रेणी:पद्म श्री प्राप्तकर्ता (खेलकूद)
श्रेणी:पद्म भूषण प्राप्तकर्ता (खेलकूद)
श्रेणी:राजीव गांधी खेल रत्न पुरस्कार विजेता
श्रेणी:ओलंपिक फील्ड हॉकी खिलाड़ी भारत के लिए
श्रेणी:राष्ट्रमंडल खेलों में रजत पदक विजेता भारतीय खिलाड़ी
श्रेणी:केरल के खिलाड़ी
श्रेणी:हॉकी इंडिया के खिलाड़ी